Blaha, Ľuboš, poslanec NR SR (2021-06-30):
Cítim tu radosť u pána predsedu, neskrývanú. Ďakujem veľmi pekne. Tak budem sa snažiť to skrátiť teda, no. Drahí priatelia, drahí kolegovia, vážené dámy a páni, o Igorovi Matovičovi by sa dala napísať ďalšia knižka. Jednu som už napísal a vrelo odporúčam. Ale tento priestor by som nerád venoval nejakým tirádam, pretože všetko, čo malo byť povedané, už povedané bolo, okrem jednej veci, ktorú na záver svojho príhovoru spomeniem, a Igorovi Matovičovi sa to páčiť nebude, vopred upozorňujem. Začal by som tým, že Igor Matovič je prakticky už politická mŕtvola. To, že ho odvolávame, je skôr akousi analýzou vlády a toho všetkého, čo napáchala na slovenských občanoch, ale vo všeobecnosti sa zapodievať Igorom Matovičom nemá priveľký zmysel, pretože, opakujem, on je politickou mŕtvolou. On je ten najväčší slovenský politický lúzer v dejinách. Lúzer, to je to slovo, ktoré ho vystihuje. (Potlesk.) On prehral všetky súboje, všetko, čoho sa chytil. Spomeňte si na to, ako v septembri minulého roku chytil do svojich rúk pandemické opatrenia, pandemickú krízu a začal ten náš veľký boj atómovky a Slovenské národné povstanie a podobne. Keď prevzal boj s pandémiou, tak na Slovensku, myslím, bolo 40-50 obetí. Keď končil svoj veľký, slávny boj s pandémiou, máme 12 600 mŕtvych, 12 600 mŕtvych ľudí. Toto je vizitka najväčšieho lúzra v dejinách. Lúzra, ktorý nie je schopný ani prísť a vypočuť si, čo poslanci Národnej rady o ňom hovoria. Tomu sa hovorí lúzer. Viete, v Perinbabke bola zubatá s kosou, my sme tu mali asi takého zubatého so špajchľou. Človek, ktorý kvôli svojej mánii s testovaním bol ochotný obetovať 12 600 ľudí. Naozaj najväčší lúzer. Ale nielen to. On priniesol do parlamentu, poviem to čo najslušnejšie, ten najväčší intelektuálny odpad pod slnkom. Pracovne im hovoríme pročkovia. Ľudia, ktorí netušia nič, nemajú žiadne morálne zábrany, žiadne vzdelanie, ale majú arogancie na rozdávanie. Tí sú ochotní tu prevrátiť celý svet naruby, aby sa na nich ich veľký Igor usmial. Toto je taká cháska, aká v tomto parlamente nikdy nebola, a Matovič sa roky snažil. Naozaj intelektuálny odpad, ktorý má hneď niekoľko frakcií. Ako politológ tam vidím frakciu salarabanda, tá má dnes na čele premiéra. To sú tí, ktorí vyzývajú múdrosť, pani múdrosť, múdrosť. To je Heger. Jak sa volá ten bývalý? Krajčí. Salarabanda, takto ich pracovne nazvime. Potom tu máme americké krídlo, Amerikánci, to tu máme Krúpu, Naďa a podobne. Tí by najradšej spravili zo Slovenska 52. štát v Spojených štátoch amerických. Potom tu máme frakciu stredoveku, pani Záborská. Tá by nás tu najradšej rovno všetkých upálila ako bosorákov a bosorky. Potom tam máme frakciu intelektuálov, pán Pročko, pani Tabák, pán Krošlák (smiech v sále), intelektuáli, intelektuálni titani, ktorí nám to tu pravidelne ukazujú, pán profesor, prepáčte, nie je (potlesk), pán profesor Pročko. (Smiech v sále.) No proste výkvet, výkvet Slovenska. Ono ten Matovič chodil po tých uliciach, on sa asi niekde opil, vymietol nejakú ulicu, tam našiel Tabák, chytil ju spoza schodíkov, doviedol sem a my tu máme dneska Romanu Tabák a sme na to strašne hrdí. A toto dneska riadi štát. On doniesol na Slovensko ten najväčší odpad. Čiže opäť lúzer. Mal priniesť múdrosť, pane, múdrosť, a priniesol Pročka. Toto je Igor Matovič. Pamätáte si na jeho ďalší skvelý, úžasný úspech, ako tu vykrikoval po predsedovi Národnej rady, že je plagiátor, že je niečo na polici a že treba, aby sa okamžite vzdal funkcie, lebo si dovolil niečo opísať? A potom prestrih, rok na to a zistíme, že Matovič je plagiátor, že on si nielenže svoju prácu ani nenapísal, diplomovú, on ju ani nečítal. Tá slečna, ktorá mu to písala niekde v Chorvátsku, ktorej za to zaplatil, on si nedal ani tú námahu, aby si jej veľdielo prečítal. On netušil, že to bol plagiát. Toto je tá morálna autorita, to je ten vzor pre mládež, pre študentov. Opakujem lúzer. Väčšieho lúzra v Slnečnej sústave niet. To je Igor Matovič. Potom chytil do ruky Sputnik. Ja som už vopred ľutoval ruských bratov, lebo keď chytí do ruky Sputnik Matovič, tak to mohlo dopadnúť len tak, ako to dopadlo. Ako nikto nespravil takú negatívnu reklamu Sputniku ako práve Matovič. A to sa akože snažil pomôcť. Keď ten človek chce ubližovať, tak to je katastrofa, ale keď sa snaží pomôcť, to je pomaly ešte väčšia katastrofa. On doniesol Sputnik, on si spravil fotečku a klasika, tým to preňho hasne. On nedoťahuje veci, on spraví marketing a potom už to nechá tak. No lenže to ďalej bežalo. Zrazu čo s tým Sputnikom urobíme? Tak sme ho rvali tri mesiace do hlodavcov, jediný Slovák ho nedostal a on to považuje za úspech, že wau. Nebol schopný ani len zaplatiť načas ten ma..., nechcel som povedať magor, prepáčte, lúzer, to je to správne slovo. On to nebol ani schopný zaplatiť. A potom umožnil všetkým tým rusofóbom, aby sa tu vyburovali na Sputniku a počúvali sme všetky tie nezmysly, aká je zlá tá vakcína. Dokonca si tu Korčok s Remišovou poplietli vakcínu s biologickou zbraňou. Oni nám dneska hovoria, že my sme proti očkovaniu. A kto nazval vakcínu biologickou alebo geopolitickou zbraňou? Však oni tak zneistili Slovákov, no keď je jedna vakcína zbraň, tak prečo by nebola aj americká vakcína alebo britská vakcína zbraň? Tá britská zbraň je mimoriadne úspešná, zomierali na ňu ľudia po celej Európe na krvné zrazeniny. Takže zjavne najviac zneistil na Slovensku voči očkovacej kampani, no, pán Matovič. A to on chcel pomôcť. Preto hovorím, on je lúzer. To nie je otázka toho, že on by nejaký bol zlovoľný, on je len proste taký Pat a Mat v jednej osobe. V ňom sa to bije, on to má v sebe oboje, aj Pata, aj Mata. A takýmto spôsobom doriadil Slovensko. Viete, ale asi to najväčšie lúzrovstvo som videl v jeho vedení vládnej koalície. To je, on došiel, triumfálne viesť vládnu koalíciu s 25 percentami, všetko mal kompletne pod kontrolou a jeho potom malý Sulík so 7 percentami rozšlapol ako chrobáčika. Však ten ho tak vyškolil ako takéhoto lúzra, ako je Matovič, to ste nevideli. Ako si mohol nechať zo seba robiť takéhoto lúzra od Sulíka, ktorý je taký miniatúrny v rámci vládnej koalície. Jeho vyšachovali z pozície, jeho zobrali preč z úradu predsedu vlády a dneska sa tu strápňuje ako minister financií a on to ešte pomaly považuje za svoje politické víťazstvo. No čistý lúzer. A väčšieho lúzra naozaj niet. Ja teraz nebudem opakovať, čo všetko o ňom rozpráva Sulík, ale si zoberte len tak, dobre, Matovič nie je celkom v poriadku psychicky, hej. Ale zoberte si, že ste úplne psychicky v poriadku a že sa vám toto stane, že vás vyškolí ako malého chlapca váš koaličný partner, že vás hejtuje, že vás neustále napáda, že z vás robí to, čo ste, idiota, a potom takto prisoľuje do tých rán. On ho zbavil pozície a teraz takto solí. Ten Sulík si nedáva, on to robí možno naschvál, aby vybuchol ten Matovič. Ale ako rozprávať teraz poníženému, ohrdnutému, zúfalému Matovičovi, že je odporný človek? Tak ten Sulík naozaj si to vychutnáva. To vidíte, že to je až taký markíz de Sade, že on si chce toho Matoviča vychutnať a solí ho a solí. A my už len čakáme, kedy úplne vybuchne ten Matovič. Ako človek nemusí byť nejaký psychicky na dne, ako je Matovič, aby mohol vybuchnúť, a ja si myslím, že pán Matovič pôjde z politiky ale rovno, ale že rovno do nejakého sanatória a tam už ostane celý život. Pani Pavlínka by si mala dávať pozor na budúcnosť, lebo to môže skončiť pre tú rodinu veľmi zle. Budú manžela mať v sanatóriu, kto sa o nich postará? Aj keď musíme uznať, že pani Pavlínka je jedna z najbohatších dám na Slovensku a pán Matovič je len bezdomovec, ktorý vlastne nič nevlastní. No minister financií, to krásna kapitola lúzrovstva Igora Matoviča. Pamätáte si, prišiel s tým, že každému dieťaťu dá 200 eur. Odkedy to povedal na tej slávnej tlačovke, počuli ste o tom niečo? Nejak sa to zase vytratilo. To jak s tým Sputnikom, že sa odfotil a bolo a skončilo. Povedal 200 euro, mohol povedať rovno 1 000 euro, lebo z toho nikdy nič nebude. Čokoľvek Matovič povie, z toho nikdy nič na druhý deň neni. On si niečo vymyslí a spľasne to. Hovoril tu o zvýšení DPH-čky, zase nič. Čokoľvek ten človek povie, tak je presný opak pravdou. Hovoril o 200 eurách pre rodiny, no a opak je pravdou, 13. dôchodok bol zobratý dôchodcom, minimálna mzda bola zobratá robotníkom aspoň v tej výške, ako sme ju prijali, to isté obedy zadarmo pre deti a tak ďalej a tak ďalej. Čokoľvek si on navymýšľa, z neho vychádzajú také sľuby, že to nedokáže nikto sľúbiť ako Matovič, ale realita je vždy kompletne iná. Lebo on je kompletný lúzer, totálny lúzer, Igor Matovič. Viete, toto všetko je viac-menej vtipná epizóda v živote Igora Matoviča, menej vtipná v živote Slovenska, ale tá najsmutnejšia časť je to, čo skončilo tradíciou. Opäť začal veľkými sľubmi o spravodlivosti, o tom boji s mafiou a podobne. Počúvame to pravidelne, mafia je každé druhé slovo Igora Matoviča, ten vidí mafiu všade. To býva, takéto halucinácie mávajú pacienti. A teraz Igor Matovič prevzal ten boj proti tej zlej mafii spôsobom, že tu máme mŕtveho hrdinu Milana Lučanského a že sa dneska dozvedáme od exšéfa NAKY Branislava Zuriana, že v skutočnosti je úplatkár Mikulec, jeho slávny minister vnútra, Matovičov minister vnútra a dozvedáme sa, že tu je reálne systém narafičených udavačov a potvrdzuje to aj správa SIS a že na čele tohto systému udavačov je pán Makó. Lajo Makó, s ktorým sa Matovič pravidelne stretával, ktorý bol prakticky jeho človek a ktorý mu dneska dáva kráľovsky zarábať a posiela jeho firme cez Slovenskú poštu 10 miliónov eur za jeho dobre odvedené služby. Makó povie, že hentoho odkrágľujeme, vybavené, dostaneš 10 miliónov. Štátna korupcia. Toto je tá spravodlivosť Igora Matoviča. V tomto jedinom je Matovič úspešný, zatiaľ. Že dokázal zariadiť, že Milan Lučanský je mŕtvy. Viete a mňa až strasie vždy zlosťou, keď si tu, keď sa tu ten lúzer postaví a on sa tu hrá na veľkého bojovníka s mafiou. Ste ho dneska počúvali? Čo tu rozprával? Že on sa vidí ako Dávid v boji s Goliášom, on sa tu vidí ako Cattani, ktorý bojuje proti Cose Nostre – psychopat, reálny psychopat. Viete, kto bojoval s mafiou? Milan Lučanský. Ten bojoval so skutočnou mafiou, ktorá odrezávala hlavy. Kto dal do basy toho Černáka? Alebo Branislav Zurian. To sú ľudia, ktorí bojovali s mafiou, reálnou mafiou. Matovič urobil to, že sa postavil, došiel do politiky, povedal, vy všetci ste mafiáni a ja som jediný lietadlo a ja s vami idem bojovať. Toto urobil. Čo je skôr psychopacia a nie nejaký boj s mafiou. A to je, takýmto spôsobom on rozvrátil spravodlivosť na Slovensku. A dneska sa krásne ukazuje, že tu má odpornú štátnu korupciu, systém narafičených udavačov a že obeťou tohto celého je Milan Lučanský, človek, ktorého sme mali oslavovať ako hrdinu, obeťou je Branislav Zurian, ktorému tu vykopávajú dvere kukláči, namiesto toho, aby sme takýmto ľuďom ďakovali za to, že nás zbavili skutočnej mafie, nie tej mafie, čo má Matovič vo svojej prázdnej hlave. Nechcem hovoriť dlho, ako som spomínal, takže to už ukončím. Matovič prehral všetko vo svojej politike, je to maximálny lúzer. A mám tu ešte jednu Matovičovu prehru a to je rozsudok Okresného súdu v Trnave. Okresný súd v Trnave rozhodol, že žalovaný Igor Matovič, ktorého som žaloval ja, Ľuboš Blaha, poslanec Národnej rady, za jeho výrok o mydlení baranov, okresný súd rozhodol, že „Matovič je povinný na vlastné náklady pred plénom Národnej rady Slovenskej republiky na najbližšej schôdzi Národnej rady,“ to je táto, „ktorá sa uskutoční po právoplatnosti tohto rozsudku, osobne predniesť ospravedlnenie žalobcovi“, to je mne, „v nasledovnom znení: "Ospravedlňujem sa pánovi doktorovi Ľubošovi Blahovi za nepravdivé výroky, ktoré som dňa 24. septembra 2020 ako predseda vlády Slovenskej republiky predniesol na pôde Národnej rady v rámci parlamentnej hodiny otázok 12. schôdze Národnej rady"...“ Viete čo, nebudem to ani opakovať, nechám to na Igora Matoviča ako darček. Pán Matovič sa ešte na tejto schôdzi, ak chce rešpektovať rozsudok súdu, ktorý prehral, musí ospravedlniť. Musí sa ospravedlniť za to, čo tu natáral, a ja mu odporúčam, aby sa ospravedlnil aj celej Slovenskej republike a všetkým občanom, čo napáchal. Za tých 12 600 mŕtvych, za to, ako rozvrátil politickú kultúru na Slovensku, za všetko, čo dobabral. Je to lúzer a ja sa teším na jeho verejné ospravedlnenie. Ďakujem pekne.